stanford-oval/wikipedia huggingface dataset:
רם כספי

| --- | --- |

 לידה:  16 באוגוסט 1939 (בן 85) המנדט הבריטי ירושלים, פלשתינה (א"י)
 מדינה:  ישראל ישראל
 השכלה:  האוניברסיטה העברית בירושלים 
 תקופת הפעילות:  מ-1964
 מקצוע:  משפטן עורך דין
 
רם כספי (נולד ב-16 באוגוסט 1939) הוא עורך דין ישראלי.
ביוגרפיה

כספי נולד בשנת 1939 בירושלים למיכאל כספי, שייסד את משרד כספי ושות' בשנת 1932, היה חבר מפא"י ויועצו המשפטי של דוד בן-גוריון.
בגיל 16 נשלח לאנגליה, ללמוד בפנימייה היוקרתית לילדים יהודים "כרמל קולג'", ושם השלים את לימודי התיכון. חזר לישראל והתגייס לחיל המודיעין. בשנת השירות השלישית שלו החל ללמוד משפטים באוניברסיטה העברית בירושלים, וסיים את לימודיו בהצטיינות בשנת 1962. את בחינות הלשכה השלים בשנת 1964, והתחיל להתמחות במשרד של אביו.
הוא ייצג את דוד בן-גוריון בשנת 1969 במשפט בעקבות איגרת דה גול. בתחילת שנות ה-80 ייצג את אלפרד אקירוב בהתפתחות עסקיו.
בשנות ה-80 שימש כיועץ משפטי (בפועל) לראש הממשלה, ובאותה תקופה הגה את חנינת אנשי השב"כ בפרשת קו 300, וטיפל בפרשת פולארד. בתחילת שנות ה-90, בעקבות תחקיר של עיתונאי "ידיעות אחרונות" מוטי גילת, הורשע כספי על ידי בית משפט בהטרדת עד בנסיבות מחמירות, ונגזרו עליו שמונה חודשי מאסר על תנאי, בפרשת הפגישה הלילית.
כספי טבע את המונח שיטת השקשוקה, ששימש ככותרת לסרטו של מיקי רוזנטל, בעת שהסביר כיצד התנהל המשא ומתן לקראת העסקה בה רכשה החברה לישראל בבעלות האחים יולי וסמי עופר את צים מהמדינה.
בספטמבר 2019 הצטרף כספי כיועץ לצוות ההגנה המייצג את בנימין נתניהו לקראת הליכי השימוע אשר החלו ב-2 באוקטובר.
חיים אישיים

כספי מתגורר בתל אביב. הוא היה נשוי לאתי עד למותה ב-2025 ואב לשלושה בנים.
לכספי ולאחיו אסף, חווה חקלאית אורגנית במזרח רחובות.
הערות שוליים

↑  חגית ברונסקי, ‏עו"ד רם כספי על הילדות בפנימייה יוקרתית: "גרנו בצריפים בקור אימים", באתר גלובס, 7 ביולי 2010
↑  גם אקירוב רוצה לרכוש את "בגד עור", דבר, 1 בינואר 1981
↑  איתמר לוין ושלומית לן, ‏נתפסו בכלכלתם, באתר גלובס, 27 בספטמבר 2006
↑  חן מענית, ‏עו"ד רם כספי מצטרף לצוות ההגנה של בנימין נתניהו, באתר גלובס, 18 בספטמבר 2019
| --- | --- |
בקרת זהויות :  NLI: 987007415494105171  VIAF: 2124153239458629450004   WorldCat (עם VIAF): 2124153239458629450004
אליפות צרפת בטניס 1953

| --- | --- |
 ענף:  טניס 
 תקופת התחרות:  20 במאי 1953 – 31 במאי 1953 (12 ימים) 
 מספר תחרות:  52 
 זוכה:  גברים:קן רוזוול (אוסטרליה) נשים:מורין קונולי (ארצות הברית) זוגות גברים:לו הוד/קן רוזוול (אוסטרליה) זוגות נשים:דוריס הארט/שירלי פריי (ארצות הברית) זוגות מעורבים: דוריס הארט/ויק סיישס (ארצות הברית)
 
 → אליפות צרפת הפתוחה 1952 אליפות צרפת הפתוחה 1954 ← 
 
אליפות צרפת 1953 הייתה תחרות טניס שנערכה על מגרשי חימר באצטדיון רולאן גארוס בפריז. התחרויות התחילו ב-19 במאי והסתיימו ב-30 במאי. זו הייתה האליפות ה-52 מאז ייסודה.
התחרות > תחרות הגברים

בתחרות זו השתתפו 110 טניסאים שחולקו ל-8 בתים. לקראת התחרות המשתתפים החזקים דורגו כדלקמן:
ירוסלב דרובני (מצרים מצרים), מנצח תחרויות 1951 ו-1952, הודח בחצי הגמר
גרדנר מלוי (ארצות הברית ארצות הברית), הודח ברבע הגמר
קן רוזוול אוסטרליה אוסטרליה), ניצח בתחרות
לו הוד (אוסטרליה אוסטרליה), הודח ברבע הגמר
ויק סיישס (ארצות הברית ארצות הברית), הפסיד בגמר
באדג' פאטי (ארצות הברית ארצות הברית), מנצח תחרות 1950, הודח בסיבוב הרביעי
מרווין רוז (אוסטרליה אוסטרליה), הודח בסיבוב הרביעי
פאוסטו גרדיני (איטליה איטליה), הודח ברבע הגמר
טוט ברצן (ארצות הברית ארצות הברית), הודח בסיבוב הרביעי
אנריקה מוראה (ארגנטינה ארגנטינה), הודח בחצי הגמר
פליסיסימו אמפון (הפיליפינים הפיליפינים), הודח ברבע הגמר
סוון דווידסון (שוודיה שוודיה), הודח בסיבוב הרביעי
פול רמי (צרפת צרפת), הודח בסיבוב השלישי
טורסטן יוהנסון (שוודיה שוודיה), הודח בסיבוב השלישי
ריימונדו דיירו (הפיליפינים הפיליפינים), הודח בסיבוב הרביעי
ג'ובני קוצ'לי (איטליה איטליה), הודח בסיבוב השני
מנצח תחרות בשנים 1951 ו-1952 ירוסלב דרובני (מצרים) הודח בחצי הגמר. בגמר קן רוזוול (אוסטרליה אוסטרליה) נפגש עם ויק סיישס (ארצות הברית ארצות הברית) וניצח ב-4 מערכות. באותה שנה הוא ניצח גם באליפות אוסטרליה הפתוחה.
התחרות > תחרות הנשים

בתחרות הנשים השתתפו 48 טניסאיות שחולקו ל-4 בתים. כמו בתחרות הגברים, הטניסאיות החזקות זכו לדירוג:
מורין קונולי (ארצות הברית ארצות הברית), ניצחה בתחרות
דוריס הארט (ארצות הברית ארצות הברית), מנצחת תחרויות 1950 ו-1952, הפסידה בגמר
שירלי פריי (ארצות הברית ארצות הברית), מנצחת תחרות 1951, הודחה בחצי הגמר
בבה מרסדס לואיס (ארצות הברית ארצות הברית), הודחה בסיבוב הראשון
דורותי הד (ארצות הברית ארצות הברית), הודחה בחצי הגמר
אנג'לה מורטימר (בריטניה בריטניה), הודחה בסיבוב השלישי
ג'ין רינקל-קורטייר (בריטניה בריטניה), הודחה ברבע הגמר
סוזן שטריה (צרפת צרפת), הודחה ברבע הגמר
אן גריי (ארצות הברית ארצות הברית), הודחה בסיבוב השלישי
ג'וליה סמפסון (ארצות הברית ארצות הברית), הודחה בסיבוב השלישי
נלי אדמסון (לנדרי) (צרפת צרפת), מנצחת תחרות 1948, הודחה ברבע הגמר
הלן פלטשר (בריטניה בריטניה), הודחה בסיבוב השלישי
ז'ינט בוקאי (צרפת צרפת), הודחה ברבע הגמר
סילבנה לצרינו (איטליה איטליה), הודחה בסיבוב השלישי
אן שילקוק (בריטניה בריטניה), הודחה בסיבוב השלישי
רמונד ג'ונס-ובר (צרפת צרפת), הודחה בסיבוב השלישי
במשחק הגמר דוריס הארט (ארצות הברית ארצות הברית) נפגשה עם מורין קונולי (ארצות הברית ארצות הברית) והפסידה בשתי מערכות. בשנה זו מורין קונולי ניצחה גם באליפות וימבלדון, אליפות ארצות הברית הפתוחה ואליפות אוסטרליה הפתוחה. בכך היא הייתה הראשונה שזכתה ב-4 תוארי גראנד סלאם בתחרויות נשים. רק בשנת 1970 מרגרט קורט האוסטרלית הצליחה לחזור על הישג זה.
התחרות > תחרות זוגות גברים

בתחרות השתתפו מספר זוגות. מזוג מנצחי בשנתיים הקודמות רק קן מקגרגור (אוסטרליה אוסטרליה) השתתף השנה. במשחק הגמר נפגשו לו הוד וקן רוזוול (אוסטרליה אוסטרליה) עם מרווין רוז וקלייב וילדרספין (אוסטרליה אוסטרליה) וניצחו אותם ב-3 מערכות. באותה שנה הם ניצחו גם אליפות וימבלדון.
התחרות > תחרות זוגות נשים

בתחרות השתתפו 26 זוגות. 4 זוגות החזקות זכו בדירוג:
דוריס הארט ושירלי פריי (ארצות הברית ארצות הברית), מנצחות תחרויות 1950-1952 זכו בתחרות
מורין קונולי וג'וליה סמפסון (ארצות הברית ארצות הברית), הפסידו בגמר
הלן פלטשר וג'ין רינקל-קורטייר (בריטניה בריטניה), הפסידו בחצי הגמר
ניקלה מיליורי וסילבנה לצרינו (איטליה איטליה), הפסידו בחצי הגמר
במשחק הגמר מנצחות תחרות 1952 דוריס הארט ושירלי פריי (ארצות הברית ארצות הברית) נפגשו עם מורין קונולי וג'וליה סמפסון (ארצות הברית ארצות הברית) וניצחו בשתי מערכות. באותה שנה הזוג ניצח גם באליפות וימבלדון ובאליפות ארצות הברית הפתוחה.
התחרות > תחרות זוגות מעורבים

בתחרות השתתפו 47 זוגות. הזוגות החזקות דורגו כדלקמן:
דוריס הארט (ארצות הברית ארצות הברית) וויק סיישס (ארצות הברית ארצות הברית), ניצחו בתחרות
מורין קונולי (ארצות הברית ארצות הברית) ומרווין רוז (אוסטרליה אוסטרליה), הפסידו בגמר
שירלי פריי (ארצות הברית ארצות הברית) ואנריקה מוראה (ארגנטינה ארגנטינה), הודחו בחצי הגמר
ג'וליה סימפסון (ארצות הברית ארצות הברית) וקן רוזוול (אוסטרליה אוסטרליה), הודחו בחצי הגמר
מזוג מנצחי השנה הקודמת רק דוריס הארט (ארצות הברית ארצות הברית) השתתפה בתחרות. במשחק הגמר דוריס הארט וויק סיישס (ארצות הברית ארצות הברית) נפגשו עם מורין קונולי (ארצות הברית ארצות הברית) ומרווין רוז (אוסטרליה אוסטרליה) וניצחו ב-3 מערכות. בכך דוריס הארט זכתה בתחרות בשנה השלישית ברציפות. באותה שנה הזוג ניצח גם באליפות וימבלדון ובאליפות ארצות הברית הפתוחה.
קן רוזוול, מנצח התחרות
מורין קונולי, מנצחת התחרות
מרים סגל

| --- | --- |
אין תמונה חופשית
 לידה:  1905 או 1908 האימפריה הרוסית קייב, האימפריה הרוסית
 פטירה:  10 בינואר 1981 ישראל תל אביב, ישראל
 מדינה:  ישראל 
 לאום:  יהודיה
 שפות היצירה:  עברית 
 תחום כתיבה:  שירה
 
מרים סגל (1905 /‏1908, קייב – 10 בינואר 1981, תל אביב) הייתה זמרת, סופרת ומורה לזמרה ישראלית.
ביוגרפיה

סגל נולדה בקייב שבדרום-מערב רוסיה. למדה זמן קצר בקייב אצל אולנה מורביובה (אנ'). הצטרפה לתנועת השומר הצעיר, וב-1924 (או 1926) עלתה לארץ ישראל כחלוצה ועבדה בעפולה וביישובים אחרים בעמק יזרעאל. בשנת 1927 נסעה ללמוד מוזיקה בצרפת. שנתיים למדה בטולוז, ועוד שנה למדה במחלקה לזמרה ולאופרה בקונסרבטואר של פריז, שם זכתה במקום הראשון בתחרות מוזיקה. בשנת 1930 שבה לארץ ישראל.
בשנים 1930 עד 1956 הופיעה בהפקות אופרה וברסיטלים (בין היתר על בימות האופרה הארץ ישראלית, האופרה הקאמרית, האורטוריה הארץ-ישראלית והאופרה הארצישראלית העממית) ולימדה זמרה בסטודיו של הבימה ובאופן פרטי. הרפרטואר שלה כלל אריות של ורדי, מאסנה, דליב, רימסקי-קורסקוב ועוד, לצד שירים עבריים. השיר האמנותי "עקרה" (~1940) מאת פאול בן-חיים, למילותיה של רחל, נכתב עבורה, וכך גם לחנה של רבקה גוילי לפזמון ליקינתון של לאה גולדברג (1940).
מרים סגל נישאה לצמח סגל (1902–1988), סוכן חברת קטרפילר בישראל. השניים היו הורים לבת מאומצת, אֵלָה סגל (ילידת 1940~).
סגל נפטרה ב-1981 ונקברה בבית העלמין הדרום.
הערות שוליים

1 2 3  מרים סגל באתר חברה קדישא ת"א–יפו.
↑  כך על פי פרטים ביוגרפיים שמסרה בשנות ה-40.
↑  צמח סגל באתר חברה קדישא ת"א–יפו.
↑  מרים סגל באתר GRAVEZ
ערך זה הוא קצרמרבנושא מוזיקאים ישראלים ובנושא סופרים ישראלים. אתם מוזמנים לתרום לוויקיפדיה ו.
היסטולוגיה

רקמת סרטן שד צבועה בהמטוקסילין. האזור המגורגר הוא הרקמה הסרטנית, מסביבו רקמת תמיכה ואחריה גופיפי שומן
רקמת סרטן שד צבועה בצביעת המטוקסילין-אאוזין. האזור המגורגר הוא הרקמה הסרטנית
צביעת גימזה
צביעה אימונוהיסטוכימית של רקמת גרורת סרטן שד צבועה בהמטוקסילין ונוגדן נגד החלבון erbB2 האזור החום הוא הריקמה סרטנית המבטאת את החלבון erbB2, הגרורה הסרטנית מוקפת ברקמת תמיכה
הִיסְטוֹלוֹגְיָה (באנגלית: Histology, על פי האקדמיה ללשון העברית: חֵקֶר הָרְקָמוֹת או תּוֹרַת הָרְקָמוֹת) היא תחום בביולוגיה ורפואה החוקר את מבנה ותפקוד הרקמות. רקמה מוגדרת באופן בלתי-נוקשה כאסופת תאים בעלי תפקוד משותף. על פי רוב לתאים הללו יש מקור התפתחותי משותף, אם כי לא מדובר בתנאי מחייב, וישנן רקמות בעלות תאים ממקור אמבריונלי שונה. אף על פי שישנן רקמות רבות בגוף האדם וביצורים רב-תאיים אחרים, נהוג לחלקן ל-4 קבוצות מרכזיות:
רקמת אפיתל – מצפה את משטחי וחללי הגוף, וכן מרכיבה בלוטות הפרשה. רקמה זו בנויה משכבות תאים צפופים, אשר מכילים מעט חומר בין-תאי, והשכבה העמוקה ביותר מעוגנת לשכבת חומר בין-תאי מעובה הנקראת "Basement Membrane".
רקמת חיבור – מגנה ותומכת בגוף ואיבריו. ישנן רקמות חיבור רבות, הכוללות בין היתר רקמת עצם, סחוס, רקמת דם, וכן רקמות נוספות התומכות ומאגדות יחדיו אלומות תאים. רקמות אלו מאופיינות במיעוט תאים, אשר לרוב מרוחקים אלה מאלה, ובעלי חומר בין-תאי רב.
רקמת שריר – רקמה המורכבת מתאים מוארכים אשר מתמחים ביכולת התכווצות.
רקמת עצב – רקמה המורכבת משני סוגי תאים, נוירונים בעלי יכולת תקשורת חשמלית בין-תאית, ותאי תמך מגוונים המכונים תאי גליה.
החלוקה הנ"ל אמנם מקובלת, אך היא גסה, וישנם תאים שסיווגם איננו פשוט. נוסף על כך, אף על פי שישנם תאים אשר מתמחים בפעולה מסוימת, כגון כיווץ מכני (תאי שריר) או העברת שדר עצבי (נוירונים), ישנה חפיפה בפעולות של תאים שונים. לדוגמה, ישנם תאי רקמת חיבור אשר מתמחים ביכולת כיווץ (תאי מיו-פיברובלסט), וגם תאי שריר מתמחים בשינויים חשמליים דומים לאלו הנעשים על ידי תאי עצב (ראה: פוטנציאל פעולה).
שיטות היסטולוגיות

במסגרת הבדיקה ההיסטולוגית נאספות דוגמיות מבני אדם, בעלי חיים או צמחים, אותן חותכים לפיסות בעובי 5–15‏µm. לימוד מבנה הרקמה נעשה בעזרת מיקרוסקופ. לרוב התאים ברקמה הם חסרי צבע, ולכן כדי לאפשר את זיהויים יש צורך בצביעה של הדגימה. קיימות שיטות צביעה שונות המאפשרות להדגיש סוגי תאים ונוכחות מבנים וחמרים שונים ברקמה הנבדקת. בשיטות היסטולוגיות משתמשים בבדיקות רקמות שנלקחות מן החי (ביופסיה) או בדגימות מניתוחים שלאחר המוות. עיקר התרומה ניתנת למחקר סרטן ובדיקה של חולים שקיים חשש שחלו בסרטן.
לאחר הצביעה ניתן לחקור את המבנה במיקרוסקופ.
צביעות עיקריות
המטוקסילין (hematoxylin) מסמנים בדרך כלל בקיצור H.
צביעת המטוקסילין-אאוזין – צביעה המבוססת על חומציות ובסיסיות של הרכיבים השונים ברקמה. חלקים חומציים יצבעו בכחול, למשל גרעיני התאים, שמכילים את הדנ"א שמורכב מחומצות גרעין. חלקים בסיסיים ייצבעו בוורוד, לדוגמה המיטוכונדריות, שבהם יש ריכוז של יונים חיוביים.
צביעת Periodic acid-Schiff‏ (PAS) – צובעת בעיקר סוכרים באדום. תצבע את הממברנה הבזאלית שמכילה גליקופרוטאינים ופרוטאוגליקנים.
צביעת גימזה – צביעת DNA המדגישה את הכרומוזומים.
צביעת Masson (טרי כרומטית) – מדגישה קולגן בגווני ירוק/כחול, בעיקר שימושית לאבחנת לייפת.
צביעה ויטלית – נעשית על ידי הזרקת חומר לבעל חיים בעודו בחיים. המקרופאגים ברקמות בולעים את חלקיקי הצבע, וכך לאחר הקרבת בעל החיים ויצירת הדגימה ניתן לזהות אותם בקלות.
צביעות אימונוהיסטוכימיות – צביעות המבוססות על נוגדנים, בעזרת צביעות אלו אפשר לאבחן נוכחות של אנטיגן ספציפי ברקמה. לדוגמה, צביעה אימונוהיסטוכימית עם נוגדן נגד החלבון ErbB2 מאבחנת את נוכחות חלבון זה ומצדיקה שימוש בתרופת ההרצפטין.
ראו גם

היסטולוגיה של הכליה
ביופסיה
הערות שוליים

↑  חֵקֶר הָרְקָמוֹת במילון ביולוגיה כללית (תשס"ט), 2009, באתר האקדמיה ללשון העברית
↑  תּוֹרַת הָרְקָמוֹת במילון רפואה (תשנ"ט), באתר האקדמיה ללשון העברית
קנזס

ערך זה עוסק במדינה בארצות הברית. אם התכוונתם לפירושים אחרים, ראו .
קנזס (באנגלית: Kansas ‏האזנהקובץ:En-us-Kansas.ogg‏Ⓘ‏) היא מדינה השוכנת במרכז ארצות הברית.
קנזס גובלת בנברסקה מצפון, מיזורי במזרח, אוקלהומה בדרום וקולורדו במערב.
המדינה ממוקמת במרחק שווה מהאוקיינוס האטלנטי ומהאוקיינוס השקט.
היסטוריה

אינדיאנים התיישבו בקנזס אלפי שנים לפני הספירה. ככל הנראה היה הקונקיסטאדור פרנסיסקו וסקס דה קורונדו האירופאי הראשון שסייר באזור קנזס, במסע שערך ב-1541.
רוב שטחה של קנזס נכלל בשטח שסופח לארצות הברית ב-1803, לאחר שנרכש מצרפת ברכישת לואיזיאנה. משנת 1812 ועד 1821 היה חלק זה של קנזס כלול בטריטוריית מיזורי. דרך אזור קנזס עברה דרך סנטה פה שקישרה את מיזורי לסנטה פה שבניו מקסיקו. הטריטוריה התפתחה כנקודת מעבר בדרך של המתיישבים ליוטה וקליפורניה.
דרום מערב המדינה היה חלק מהאימפריה הספרדית ובהמשך חלק ממקסיקו ומרפובליקת טקסס עד מלחמת ארצות הברית–מקסיקו (1848). ב־30 במאי 1854 התקבל חוק קנזס נברסקה אשר הקים את הטריטוריות של נברסקה וקנזס.
החוק קבע, אף על פי שהשטח הוא צפוני מקו הרוחב 30–36 (פשרת מיזורי), בשתי הטריטוריות יהיה "ריבונות העם", והם יחליטו האם לאסור או להתיר את העבדות בשטחיהם. על נברסקה לא היה ויכוח-זה היה שטח צפוני שכלל לא ראוי לחקלאות (וממילא, לעבדות), ולכן תומכי העבדות ויתרו מראש על המדינה הזאת. בקנזס, לעומת זאת, השטח היה ראוי. לכן, נפתח מרוץ בין התומכים בעבדות לבין המתנגדים. שני המחנות הזרימו תומכים רבים למדינה כדי להכריע בבחירות, אבל עוד לפני שהן התקיימו, שני המחנות הקימו ממשלות משלהן והציגום לפני הממשל הפדרלי בוושינגטון, והאחרון התקשה להכריע מי יהיה הממשל של המדינה. בינתיים, עם כל האנשים והציוד שזרמו למדינה, הגיע גם נשק רב, ובמהרה, הוא גם הופעל בין שני הצדדים, ולפחות 200 אנשים נהרגו בהתנגשויות. הממשל הפדרלי נאלץ לשלוח כוחות צבא רבים כדי להרגיע את המהומות. לזכר אירועים אלו כונתה קנזס "קנזס המדממת".
קנזס הפכה למדינה ה־34 של ארצות הברית ב-29 בינואר 1861, שלושה חודשים לפני פרוץ מלחמת האזרחים האמריקנית, ביוזמת אברהם לינקולן. ההכרזה על קנזס כמדינה באה כדי לחזק את כוחם של המתנגדים לעבדות. המדינה שנוצרה לא כללה את חלקה המערבי של הטריטוריה, שכיום מהווה חלק מקולורדו.
ב־19 בפברואר 1881 הייתה קנזס למדינה הראשונה שאוסרת מכירת אלכוהול בשטחה.
גאוגרפיה

קנזס גובלת בנברסקה מצפון, מיזורי במזרח, אוקלהומה בדרום וקולורדו במערב.
המדינה ממוקמת במרחק שווה מהאוקיינוס האטלנטי ומהאוקיינוס השקט.
במחוז אוסבורן נמצא המרכז הגאודטי של צפון אמריקה, ולכן המחוז מהווה נקודת ייחוס לכל המפות המיוצרות על ידי ממשלת ארצות הברית. נקודת המרכז של 48 המדינות הנמצאות ביבשת אמריקה נמצא במחוז סמית', ליד העיר לבנון.
נקודת המרכז של המדינה, המרובעת בצורתה, הוא במחוז בארטון.
המדינה מחולקת ל־105 מחוזות, ובשטחה 628 רשויות מקומיות.
גאוגרפיה > פני השטח

מערב המדינה הוא חלק מהמישורים הגדולים של ארצות הברית. האזור הנמוך ביותר 230 מטרים מעל גובה פני הים, נמצא באזור שפך נהר קנזס והאזור הגבוה במדינה הוא הר סאנפלאוור, המתנשא לגובה 1,231 מטרים בגבולה המזרחי של המדינה.
אקלים

ניתן לאפיין את האקלים של קנזס במונחים של שלושה סוגים: יבש לח, חצי צחיח וסובטרופי לח. לשני שלישים המזרחי של המדינה (בעיקר החלק הצפון-מזרחי) ישנו אקלים יבשתי לח, עם חורפים קרירים וקיצים חמים ולעיתים גם לחים. מרבית המשקעים יורדים בקיץ ובאביב.
הקיץ בקנזס חם, לעיתים קרובות מאוד חם ובאופן כללי פחות לח. חורפים ניתנים לשינוי רב וקיצוני בין חמים לקרים מאוד. באזור המערבי יורדים בממוצע כ-410 ממ' גשמים בשנה. רוחות צ'ינוק בחורף יכולות לחמם את מערב קנזס עד כדי 27 מעלות צלזיוס.
בחלקים הדרומיים-מרכזיים והדרומיים-מזרחיים של המדינה, כולל אזור ויצ'יטה, שורר אקלים סובטרופי לח עם קיץ חם ולח, החורפים מתונים יותר ועם יותר משקעים מאשר במקומות אחרים בקנזס. אומנם טמפרטורות של 38 מעלות ומעלה אינן שכיחות באזור, אך לחות גבוהה יותר ואפקט החום העירוני מביאים את מרבית ימי הקיץ למדדי חום בטמפרטורות של עד 46 מעלות.
כמות המשקעים במדינה נעה בין 1,200 מ"מ בשנה בקצה הדרום-מזרחי של המדינה ולכ-410 מ"מ בדרום-מערב. כמויות השלג נעות בין 130 מ"מ בשולי הדרום, ל-890 מ"מ בקצה הצפון-מערבי של המדינה. קנזס נמצאת במקום התשיעי/עשירי במספר ימי השמש בארצות הברית.
קנזס נוטה למזג אוויר קיצוני באביב ובתחילת הקיץ. למרות אור השמש התכוף ברוב חלקי המדינה, בגלל מיקומה בגבול אקלימי המושפע לחדירות של מסות אוויר מרובות, המדינה חשופה לסופות רעמים חזקות וחמורות. חלק מהסערות הללו הופכות לסופות רעמים היכולות לעיתים ליצור סופות טורנדו, לעיתים כאלו בעוצמת חוזק של EF3 ומעלה. בקנזס ממוצע של יותר מ-50 סופות טורנדו בשנה. סופות רעמים קשות מתרחשות לעיתים במדינה כמו גם ברד גדול מאוד ואף מסוכן. יתר על כן, סערות אלה עלולות גם לגרום להצפות ושיטפונות.
לפי NOAA, ב-24 ביולי 1936 נמדדה הטמפרטורה הגבוהה ביותר בקנזס (מאז החלו רישומי טמפרטורה) 49.4 מעלות בסמוך לאלטון במחוז אוסבורן. הטמפרטורה הנמוכה בכל הזמנים הייתה (40)- מעלות ב-13 בפברואר 1905, ליד לבנון במחוז סמית.
כלכלה

הלשכה לניתוח כלכלי מעריכה כי סך התוצר המקומי הגולמי בקנזס בשנת 2014 היה 140.964 מיליארד דולר. על פי דו"ח משרד העבודה בקנזס בשנת 2016, השכר הממוצע השנתי היה 42,930 דולר בשנת 2015. נכון לאפריל 2016 שיעור האבטלה במדינה עמד על 4.2%.
התוצרת החקלאית במדינה כוללת: בקר, חיטה, דורה, סויה, חזירים, תירס.
מוצרי התעשייה כוללים: מוצרי תחבורה, ייצור מטוסים מסחריים ופרטיים, מוצרי מזון, מוצרים כימיים, מוצרי דלק ומכרות.
קנזס היא השמינית ממדינות ארצות הברית בכמות הפקת נפט. בסך הכול מפיקים בקנזס בממוצע כ-2.8 מיליון חביות נפט בשנה. קנזס היא גם השמינית בהפקת גז טבעי בארצות הברית (אחרי טקסס, אלסקה, קולורדו, לואיזיאנה, ניו מקסיקו, אוקלהומה וויומינג). התפוקה יורדת משנה לשנה בשל ניצולם של שדות הגז.
בקנזס נמצאים גם שלושה מתקנים צבאיים גדולים: פורט לוונוורת', פורט ריילי ובסיס חיל האוויר מקונונל (חיל האוויר). בבסיסים אלה מוצבים כ־25,000 חיילים ואנשי טייס פעילים המעסיקים גם כ־8,000 עובדי DoD אזרחיים. בשמורה של צבא ארצות הברית יש גם פיקוד על התארכות משלחת 451 שבסיסו בוויצ'יטה המשרתת חיילי מילואים ויחידותיהם מרחבי האזור. במשמר הלאומי של קנזס יש יחידות בשדה פורבסבטופקה ובאגף המודיעין 184 בוויצ'יטה. טווח כלי הנשק סמוקי היל, ניתוק מאגף המודיעין, הוא אחד ממטווחי ההפצצה הגדולים והעמוסים ביותר במדינה. במהלך מלחמת העולם השנייה הייתה קנזס בית לשדות אימונים רבים של חיל האוויר להכשרת טייסים וחיילים חדשים. רבים מאותם שדות תעופה מתופעלים כיום כשדות תעופה עירוניים.
מס המכירות עלה בשנת 1992 ל־4.9%, וביולי 2002 ל־5.3%.
ממשל ופוליטיקה

קנזס היא רפובליקה ובה שלוש רשויות שלטון: מבצעת – בראשות מושל מדינת קנזס, מחוקקת – המורכבת משני בתים: האספה הלאומית של קנזס והסנאט של קנזס, ושופטת – בראשה עומד בית המשפט העליון של קנזס. המדינה מאפשרת התערבות ישירה של האזרחים על ידי יוזמה אזרחית, משאל עם, Recall Election ואישור חוק.
הרשות המבצעת בקנזס מורכבת מהמושל, סגן המושל, התובע הראשי, מזכיר המדינה, שר האוצר, State Controller, State treasurer, Insurance Commissioner, ושר החינוך. כל בעלי התפקידים נבחרים בנפרד לתקופה של ארבע שנים, ויכולים להיבחר לשתי קדנציות בלבד. ייתכן מצב בו ברשות המבצעת יושבים נבחרים ממפלגות שונות. הבחירות לתפקידים מתקיימות באותו הזמן. המושלת הנוכחית הוא לורה קלי, חברת המפלגה הדמוקרטית.
בבית המחוקקים כ-40 חברי סנאט הנבחרים לתקופה של ארבע שנים ו-125 חברי אספה מחוקקת הנבחרים לתקופה של שנתיים. בחירות נעשות מדי שנתיים, ומחצית מחברי הסנאט מועמדים לבחירה מחדש בכל מערכת בחירות. קנזס היא המדינה הראשונה שחוקקה חובת פיצויי פיטורים, בשנת 1910.
בבית המשפט העליון של קנזס שבעה שופטים, הממונים על ידי המושל ומאושרים על ידי בית המחוקקים. שיטת המשפט היא שיטת המשפט המקובל האנגלי, אך ישנה השפעה של המשפט האזרחי הספרדי.
בשנות ה־60 הייתה קנזס דמוקרטית באופייה אך מאז הפכה יותר ויותר שמרנית. בשנת 1999 החליטה מועצת החינוך בקנזס כי לא ילמדו בבתי הספר את תאוריות האבולוציה, אך בשנת 2001 הפכו החלטה זאת. בשנת 2005 נאסרו בחוק נישואים חד-מיניים, החלטה שעמדה עד ביטולה ביוני 2015. בשנה שלאחר מכן העבירה המדינה חוק שקבע גיל מינימום לנישואין, 15.
בשנת 2010 נבחר סם בראונבק למושל עם 63 אחוזים מהקולות במדינה. הוא הושבע כמושל בשנת 2011, המושל הרפובליקני הראשון של קנזס מזה שמונה שנים. בראונבק ביסס את עצמו כחבר שמרני בסנאט האמריקני בשנים שקדמו לו, אך מאז שהפך למושל קיבל כמה החלטות שנויות במחלוקת, מה שהוביל לדירוג אישור של 23% בקרב מצביעים רשומים, הנמוך ביותר מבין מושל כלשהו בארצות הברית. במאי 2011, הרבה להתנגד לעמדותיהם של מנהיגי אמנות וחובבי המדינה, חיסל בראונבק את נציבות האמנות בקנזס, והפך את קנזס למדינה הראשונה ללא סוכנות לאמנות. ביולי 2011 הודיע בראונבק על כוונתו לסגור את סניף לורנס במחלקה לשירותים חברתיים ושיקום בקנזס על מנת לחסוך בעלויות. מאות התנגדו והפגינו נגד ההחלטה. נציבות עיריית לורנס הצביעה בהמשך לספק את המימון הדרוש כדי לשמור על הסניף פתוח.
בבחירות 2018 ניצחה לורה קלי, הדמוקרטית, מזכירת המדינה לשעבר של קנזס עם 48.0% מהקולות.
מאז שנת 1964 תומכת המדינה במועמדים רפובליקנים לנשיאות ארצות הברית. המועמדים היחידים שאינם רפובליקנים לנשיאות להם תושבי קנזס העניקו את מרב קולותיהם בבחירות לנשיאות הם ג'יימס וויבר, הדמוקרטים וודרו וילסון, פרנקלין רוזוולט (פעמיים), ולינדון ג'ונסון. בשנת 2004 זכה ג'ורג 'וו. בוש בשש קולות הבחירות (אלקטורים) של המדינה בניצחון מכריע של 25 נקודות אחוז עם 62% מהקולות במדינה. שני המחוזות היחידים שתמכו בדמוקרט ג'ון קרי בבחירות ההם היו Wyandotte, הכולל את קנזס סיטי ודאגלס. הבחירות ב-2008 הביאו תוצאות דומות, ג'ון מקיין זכה במדינה עם 57% מהקולות. המחוזות דגלאס, ווינדוט וקרופורד היו היחידים שתמכו במועמד הדמוקרטי ברק אובמה. הפוליטיקה בקנזס נעשתה עוד יותר קיצונית ושמרנית בשנים האחרונות, בחירתו של ברק אובמה הובילה את הרפובליקנים לאמץ מותג טהור יותר של שמרנות וטיהור לעומת מה שהיה שנחשבה בעבר לאגף המתון של המפלגה.
כאמור, למדינה שישה קולות אלקטורליים. הסנאטורים המייצגים את המדינה הם רוג'ר מרשל וג'רי מורן הרפובליקנים.
דמוגרפיה

מפקד האוכלוסין בארצות הברית מעריך כי אוכלוסיית קנזס הייתה 2,913,314 נכון ל-1 ביולי 2019, גידול של 2.11% מאז מפקד 2010 של ארצות הברית. זה כולל גידול טבעי מאז המפקד האחרון של 93,899 (246,484 לידות מינוס 152,585 מקרי מוות) וירידה עקב הגירה נטו של 20,742 תושבים מחוץ למדינה. העלייה מחוץ לארצות הברית הביאה לעלייה נטו של 44,847 איש, והגירה בתוך המדינה הניבה הפסד נקי של 65,589 איש.
תושבים ממוצא בריטי מתגוררים בעיקר בדרום ומזרח המדינה, בעוד התושבים ממוצא גרמני מתגוררים בצפון ובמערב המדינה. רבים מהשחורים המתגוררים במדינה מקורם בעבדים שברחו ממדינות הדרום קודם למלחמת האזרחים האמריקנית ובמהלכה.
נכון לשנת 2011, 35.0% מאוכלוסיית קנזס הצעירה מגיל שנה השתייכה לקבוצות מיעוט (כלומר, לא היו שני הורים למוצא לבן שאינו היספני).
דמוגרפיה > "עזיבת הספר"

קנזס, כמו גם יתר מדינות המערב התיכון (נברסקה, אוקלהומה, דקוטה הצפונית, דקוטה הדרומית ואיווה) סובלות מעזיבה של אוכלוסייה. בין השנים 1996–2004 עזבו את המערב התיכון כחצי מיליון תושבים, למעלה ממחציתם בעלי תואר אקדמי. תופעה זו מכונה "עזיבת הספר" ("Rural flight"). על מנת לנסות ולעצור את התופעה מציעה המדינה הקלות מס לבעלי תארים אקדמיים ולתושבים חדשים הבאים לגור במדינה.
דמוגרפיה > הערים הגדולות

ויצ'יטה
אוברלנד פארק
קנזס סיטי
אוליית'ה
טופיקה
השכלה

בקנזס שלושים ושבעה מוסדות להשכלה גבוהה, בהם לומדים 88,270 תלמידים (רבע מתוכם אינם תושבי המדינה).
הגדולה באוניברסיטאות המדינה היא אוניברסיטת קנזס בה לומדים כ-28,000 סטודנטים. לאוניברסיטה קמפוס מרכזי בעיר לורנס, מרכז רפואי בעיר קנזס סיטי וקמפוסים בוויצ'יטה, בסלינה ובאוברלנד פארק.
אוניברסיטת מדינת קנזס היא השנייה בגודלה במדינה ובה כ-23,151 תלמידים בקמפוסי מנהטן וסלינה. 19% מהם אינם תושבים המדינה.
אוניברסיטאות נוספות הן:
האוניברסיטה המדינתית פורט הייז – 8,500 תלמידים.
האוניברסיטה המדינתית פיטסבורג – 6,527 תלמידים.
האוניברסיטה המדינתית אמפוריה – 6,194 תלמידים.
בית הספר היסודי מונרו בטופיקה הוא בית הספר שבשל רצונה של לינדה בראון ללמוד בו ניתן פסק דין בראון נגד מועצת החינוך.
דווייט אייזנהאואר קבור בבית ילדותו באבילן, ושם נמצאת הספרייה הנשיאותית על שמו.
סמלי המדינה

| סמלי מדינת קנזס> דגל.דגל קנזס Flag of Kansas | סמלי מדינת קנזס> סמל.סמל קנזס Seal of Kansas | סמלי מדינת קנזס> מוטו. | סמלי מדינת קנזס> כינוי. |
| --- | --- | --- | --- |
|  |  | "אל הכוכבים, מבעד לקשיים" "Ad astra per aspera" | "מדינת החמניה" "The Sunflower State" |
| עץ | פרח | ציפור | חיה |
| צפצפה משולשת Populus deltoides | חמנית Sunflower | סטורנלה נגלקטה Western meadowlark | ביזון אמריקאי Bison bison |